PMIndiaData/PMIndiaSum huggingface dataset:
পনেরোটি ভারতীয় তথ্য-প্রযুক্তি প্রতিষ্ঠান(আই.আই.আই.টি.)-কে জাতীয় গুরুত্বেরপ্রতিষ্ঠান হিসেবে ঘোষণা

ভারতীয় তথ্য-প্রযুক্তি প্রতিষ্ঠান(সরকারি-বেসরকারি অংশিদারিত্ব) বিল, ২০১৭ পাশ হলো কেন্দ্রীয় মন্ত্রিসভায় প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয় মন্ত্রিসভা বুধবারেরবৈঠকে কিছু বিষয়ের অনুমোদন দিয়েছে| যেমন — ১) ভারতীয় তথ্য-প্রযুক্তি প্রতিষ্ঠান (সরকারি-বেসরকারি অংশিদারিত্বে) বিল,২০১৭ উত্থাপনের অনুমোদন; ২) সরকারি-বেসরকারি অংশীদারিত্বের ক্ষেত্রে পনেরোটি ভারতীয় তথ্য-প্রযুক্তিপ্রতিষ্ঠানকে বিধিবদ্ধ মর্যাদা প্রদান এবং তাদেরকে জাতীয় গুরুত্বের প্রতিষ্ঠানহিসেবে ঘোষণা; ৩) এই প্রতিষ্ঠানগুলির দ্বারা কোর্সগুলির ক্ষেত্রে ছাত্রছাত্রীদের ডিগ্রিদেওয়ার ক্ষেত্রে সক্ষমতা প্রদান| প্রস্তাবিত এই আই.আই.টি. পি.পি.পি. বিল, ২০১৭ – এ ক্ষেত্রে আর্থিক কোনো বিষয় নেই|এই বিল ভারতীয় তথ্য-প্রযুক্তি প্রতিষ্ঠানগুলিকে (সরকারি-বেসরকারি অংশিদারিত্বে)জাতীয় গুরুত্বের প্রতিষ্ঠান হিসেবে ডিগ্রি প্রদানে সক্ষম করবে| এর ফলে এইপ্রতিষ্ঠানগুলি জাতীয় গুরত্বের অন্যান্য বিশ্ববিদ্যালয় বা শিক্ষা প্রতিষ্ঠানের মতবি.টেক., এম.টেক. অথবা পি.এইচ.ডি. ডিগ্রি প্রদান করতে পারবে| এর ফলে কাজের বাজারেএই ছাত্রছাত্রীদের সম্ভাবনা বাড়বে এবং দেশে তথ্য-প্রযুক্তির ক্ষেত্রে গবেষণাকেশক্তিশালী করার জন্য যথেষ্ট সংখ্যায় ছাত্রছাত্রীদের আকৃষ্ট করবে| শিল্প ও অর্থব্যবস্থায় দক্ষ প্রযুক্তিগত কর্মীর ক্রমবর্ধমান চাহিদাকে এইপ্রতিষ্ঠানগুলির প্রশিক্ষিত কর্মীদের দ্বারা পূরণ করা সম্ভব হবে| প্রতিটিপ্রতিষ্ঠানই লিঙ্গ, বর্ণ, ধর্ম, অক্ষমতা, বাসস্থান, জাতি, সামাজিক অথবা অর্থনৈতিকপ্রেক্ষাপটের ব্যতিরেকে সবার জন্য উন্মুক্ত| নিম্নলিখিত পনেরোটি প্রতিষ্ঠানই জাতীয়গুরুত্বের প্রতিষ্ঠান হচ্ছে| অন্ধ্রপ্রদেশ (চিত্তুর), আসাম (গুয়াহাটি), গুজরাট (ভাদোদরা), হরিয়ানা(সোনিপাত), হিমাচলপ্রদেশ (উনা), ঝাড়খণ্ড (রাঁচি), কর্নাটক (ধারওয়াড়), কেরালা(কোট্টায়াম), মহারাষ্ট্র (নাগপুর ও পুনে), মনিপুর (সেনাপতি), রাজস্থান (কোটা),তামিলনাড়ু (তিরুচিরাপল্লি), উত্তরপ্রদেশ (লখনউ), পশ্চিমবঙ্গ (কল্যাণী)|
আইআরএনএসএস-১জি-র সফল উৎক্ষেপণ : ইসরো-র বিজ্ঞানীদের অভিনন্দন প্রধানমন্ত্রীর

আইআরএনএসএস-১জি উপগ্রহের সফল উৎক্ষেপণ আজ নয়াদিল্লির সাউথ ব্লকের দপ্তর থেকে প্রত্যক্ষ করলেন প্রধানমন্ত্রী শ্রী নরেন্দ্র মোদী। আজ দুপুর ১২-৫০ মিনিটে শ্রীহরিকোটা থেকে এই উপগ্রহটি উৎক্ষেপণ করা হয়। সফল উৎক্ষেপণের পর এক ভিডিও কনফারেন্সের মাধ্যমে শ্রীহরিকোটায় ইসরো-র বিজ্ঞানীদের অভিনন্দিত করেন প্রধানমন্ত্রী। তাঁদের উদ্দেশ্যে বক্তব্যও রাখেন তিনি। প্রধানমন্ত্রী বলেন, মহাকাশ বিজ্ঞানের ক্ষেত্রে ভারতীয় বিজ্ঞানীদের সাফল্য প্রচুর। জনসাধারণের জীবনযাত্রায় তা আমূল পরিবর্তন নিয়ে আসতে পারে। প্রধানমন্ত্রী আরও বলেন, “এই সফল উৎক্ষেপণের মধ্য দিয়ে এবং প্রযুক্তিকে সম্বল করে আমরা আমাদের নিজেদের পথ ঠিক করে নেব। বিজ্ঞানীদের পক্ষ থেকে এ হল দেশবাসীর জন্য এক বিশেষ উপহার।” বিজ্ঞানীদের এই প্রচেষ্টায় শুধুমাত্র ভারতই নয়, প্রতিবেশী সার্কভুক্ত দেশগুলিও তা থেকে উপকৃত হবে বলে মন্তব্য করেন প্রধানমন্ত্রী। এই ঘটনাকে ‘নেভিগেশন উইথ ইন্ডিয়ান কনস্টেলেশন’ বলে অভিহিত করেন প্রধানমন্ত্রী। ‘মেক ইন ইন্ডিয়া’ এবং ‘মেড ফর ইন্ডিয়ান্‌স’-এর এটি একটি উজ্জ্বল দৃষ্টান্ত বলেওউল্লেখ করেন প্রধানমন্ত্রী।
নতুন বছরে দেশবাসীকে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী নতুন বছরে দেশবাসীকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “আপনাদের কাছে ২০২০ অসাধারণ হোক! আনন্দ এবং সমৃদ্ধিতে বছরটি ভরে উঠুক। সকলে সুস্থ থাকুন এবং প্রত্যেকের আশা-আকাঙ্ক্ষা পূর্ণ হোক। আপনাদের সকলকে ২০২০ সালের আন্তরিক শুভকামনা জানাই।” /
দেশের সমস্যাগুলির সহজ সমাধানসূত্র খুঁজে বের করতে ছাত্রছাত্রীদের পরামর্শ দিলেন প্রধানমন্ত্রীর

প্রধানমন্ত্রী শ্রী নরেন্দ্র মোদী আজ আইআইটি মাদ্রাজে দীর্ঘ ৩৬ ঘন্টা ধরে আয়োজিত সিঙ্গাপুর – ইন্ডিয়া হ্যাকাথনের বিজয়ীদের পুরস্কৃত করেন। সিঙ্গাপুর সরকার, ভারত সরকার, আইআইটি মাদ্রাজ এবং সিঙ্গাপুরের নানইয়ং টেকনিক্যাল ইউনিভার্সিটির পক্ষ থেকে যৌথভাবে আয়োজিত এটি দ্বিতীয় হ্যাকাথন। এ ধরনের প্রথম হ্যাকাথনটি প্রধানমন্ত্রী শ্রী নরেন্দ্র মোদীর অনুপ্রেরণায় গত বছর সিঙ্গাপুরের নানইয়ং টেকনিক্যাল ইউনিভার্সিটিতে আয়োজন করা হয়েছিল। অনুষ্ঠানে ছাত্রছাত্রী ও শিক্ষক সমাজের উদ্দেশে ভাষণে প্রধানমন্ত্রী এই হ্যাকাথনে বিজয়ীদের অভিনন্দন জানান। প্রধানমন্ত্রী বলেন, হ্যাকাথনের বিজয়ীদের আমি অভিনন্দন জানাই। এই অনুষ্ঠানে উপস্থিত প্রত্যেক বন্ধুকে আমার অভিনন্দন, বিশেষ করে আমার প্রিয় ছাত্রছাত্রীদের। সমস্যার সম্মুখীন হওয়ার ক্ষেত্রে ছাত্রছাত্রীদের আন্তরিক ইচ্ছা, কার্যকর সমাধানসূত্র খুঁজে বের করা, এদের উৎসাহ ও উদ্দীপনা কোনও একটি প্রতিযোগিতায় বিজয়ী হওয়ার তুলনায় অনেক বেশি গুরুত্বপূর্ণ। প্রধানমন্ত্রী আরও বলেন, স্টার্ট আপ অনুকূল বাতাবরণ গড়ে তোলার দিক থেকে ভারত বিশ্বের অগ্রণী তিনটি দেশের মধ্যে রয়েছে। বিগত পাঁচ বছরে ভারতে উদ্ভাবন ও স্টার্ট আপ বা নতুন শিল্প স্থাপনে সর্বাধিক অগ্রাধিকার দেওয়া হয়েছে। অটল উদ্ভাবন মিশন, প্রধানমন্ত্রী গবেষণা ফেলোশিপ, স্টার্ট আপ ইন্ডিয়া অভিযানের মতো কর্মসূচিগুলির একবিংশ শতাব্দীর ভারতের ভিত্তি। একবিংশ শতাব্দীর ভারতের লক্ষ্য হ’ল – উদ্ভাবন সংস্কৃতির প্রসার ঘটানো। আমরা এখন মেশিন লার্নিং, কৃত্রিম বুদ্ধিমত্তা এবং ব্লক চেনের মতো আধুনিক প্রযুক্তির সুযোগ-সুবিধাগুলি ছাত্রছাত্রীদের কাছে পৌঁছে দেওয়ার লক্ষ্যে কাজ করছে। বিদ্যালয় স্তর থেকে উচ্চ শিক্ষা ক্ষেত্রে গবেষণামূলক কাজকর্ম পর্যন্ত আমরা এমন এক অনুকূল বাতাবরণ গড়ে তোলার চেষ্টা করছি, যা উদ্ভাবনের সহায়ক। ভারত আজ যে সমস্ত সমস্যার সম্মুখীন, তার সহজ সমাধানসূত্র খুঁজে বের করতে ছাত্রছাত্রীদের পরামর্শ দিয়ে প্রধানমন্ত্রী বলেন, ভারত সমগ্র বিশ্বকে, বিশেষ করে দরিদ্রতম রাষ্ট্রগুলিকে সমাধানসূত্র দিতে আগ্রহী। আমরা উদ্ভাবন ও গবেষণাধর্মী প্রতিষ্ঠান স্থাপনে সর্বোচ্চ অগ্রাধিকার দিচ্ছি দুটি কারণে। প্রথমটি হ’ল – সহজে জীবনযাপনের লক্ষ্যে ভারতের সমস্যাগুলি নিরসনে সহজ সমাধানসূত্র খুঁজে বের করা। দ্বিতীয়ত, আমরা ভারতেই এমন সমাধানসূত্র খুঁজে বের করতে চাই, যা সমগ্র বিশ্বের স্বার্থে কার্যকরি হবে। বিশ্বের সমস্যায় ভারতের সমাধানসূত্র – এটাই আমাদের মূল উদ্দেশ্য ও অঙ্গীকার। আমরা ব্যয়সাশ্রয়ী দেশীয় সমাধানসূত্রগুলি দরিদ্রতম রাষ্ট্রগুলিকে দিতে আগ্রহী। দরিদ্রতম ও পিছিয়ে পড়া রাষ্ট্রগুলিকে ভারতের সমাধানসূত্র দিয়ে সাহায্যে প্রস্তুত। প্রধানমন্ত্রী এর পর, আইআইটি মাদ্রাজের হীরক জয়ন্তী উদযাপন অনুষ্ঠান এবং দীক্ষান্ত অনুষ্ঠানেও যোগ দেবেন।
ভারতের প্রধানমন্ত্রী সকাশে মালয়েশিয়ার উপপ্রধানমন্ত্রী তথা স্বরাষ্ট্রমন্ত্রী

মালয়েশিয়ার উপপ্রধানমন্ত্রী তথা স্বরাষ্ট্রমন্ত্রী দাতো ’ সেরি ডঃ আহমদ জাহিদ হামিদিমঙ্গলবার এখানে সাক্ষাৎ করেন প্রধানমন্ত্রী শ্রী নরেন্দ্রমোদীর সঙ্গে। মালয়েশিয়ার উপপ্রধানমন্ত্রী তথাস্বরাষ্ট্রমন্ত্রীকে স্বাগত জানিয়ে শ্রী মোদী গতবছর আশিয়ান শীর্ষ বৈঠক তথাঅন্যান্য আলোচনা ও দ্বিপাক্ষিক সফরের উদ্দেশ্যে তাঁর মালয়েশিয়া সফরের সাফল্যের স্মৃতিচারণকরেন। দু-দেশের মধ্যে সন্ত্রাসবাদ, সাইবার অপরাধ, তথা অন্যান্য অপরাধমূলকঘটনার কার্যকর মোকাবিলায় দ্বিপাক্ষিক সহযোগিতা সংশ্লিষ্ট বিভিন্ন বিষয়ে ভারতেরপ্রধানমন্ত্রীর সঙ্গে আলোচনা ও মত বিনিময় করেন ডঃ আহমদ জাহিদ হামিদি। মালয়েশিয়ার প্রধানমন্ত্রীকে অদূর ভবিষ্যতে পুনরায় ভারত সফরের যেআমন্ত্রণ জানিয়েছিলেন শ্রী মোদী, ডঃ আহমদ জাহিদ হামিদিকে সে কথা পুনরায় স্মরণকরিয়ে দেন তিনি। /
মৌলিক পদার্থবিদ্যায় ‘স্পেশাল ব্রেকথ্রু প্রাইজ’-এ সম্মানিত ভারতীয় বিজ্ঞানীদের অভিনন্দন প্রধানমন্ত্রীর

মৌলিক পদার্থবিদ্যায় অসাধারণ সাফল্যের স্বীকৃতিতে ‘স্পেশাল ব্রেকথ্রু প্রাইজ’-এ সম্মানিত ভারতীয় বিজ্ঞানীদের অভিনন্দিত করলেন প্রধানমন্ত্রী শ্রী নরেন্দ্র মোদী। এক বার্তায় প্রধানমন্ত্রী বলেছেন, “মৌলিক পদার্থবিদ্যায় যে সমস্ত ভারতীয় বিজ্ঞানী ‘স্পেশাল ব্রেকথ্রু প্রাইজ’-এ সম্মানিত হয়েছেন তাঁদের অভিনন্দন জানাই। মহাকর্ষ তরঙ্গ আবিষ্কারের মতো একব্যতিক্রমীসাফল্যের স্বীকৃতিতে তাঁরা এই পুরস্কারে সম্মানিত হলেন।”
ঢাকার জঙ্গি হামলায় প্রাণহানির ঘটনায় শোক শ্রী নরেন্দ্র মোদীর

ঢাকায় জঙ্গি হানায়প্রাণহানির ঘটনায় শোক প্রকাশ করেছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন, “ঢাকায় এই হামলার ঘটনায় ব্যথা ও বেদনা প্রকাশের কোন ভাষা খুঁজে পাচ্ছি না। প্রধানমন্ত্রী শেখ হাসিনার সঙ্গে যোগাযোগ করে এই নিন্দনীয় হামলার কঠোর ধিক্কার জানিয়েছি আমি। এই দুঃখের মুহূর্তে বাংলাদেশের ভাই-বোনদের সঙ্গেই রয়েছে ভারত। শোকসন্তপ্ত পরিবারগুলির সমব্যথী আমিও। যাঁরা এই ঘটনায় আহত হয়েছেন, তাঁরা দ্রুত সুস্থ হয়ে উঠুন এই প্রার্থনা জানাই।”
ডঃ এ পি জে আব্দুল কালামের জন্মবার্ষিকী উদযাপন অনুষ্ঠানে প্রধানমন্ত্রীর মন্তব্য

প্রধানমন্ত্রী শ্রী নরেন্দ্র মোদী আজ প্রাক্তন রাষ্ট্রপতি ডঃ এ পি জে আব্দুল কালামকে ‘রাষ্ট্রপতি’র আগে ‘রাষ্ট্ররত্ন’ হিসাবে বর্ণনা করেছেন। নতুনদিল্লির ডি আর ডি ও ভবনে আয়োজিত ডঃ কালামের জন্মবার্ষিকী উদযাপন অনুষ্ঠানে তিনি আজ বক্তব্য রাখছিলেন। প্রধানমন্ত্রী বলেন, ভবিষ্যৎ প্রজন্মকে অনুপ্রাণিত করতে রামেশ্বরমে ডঃ কালামের স্মৃতিতে একটি স্মারক নির্মাণ করা হবে। তিনি বলেন, যেখানে অধিকাংশ মানুষ জীবনে সুযোগের অপেক্ষা করেন সেখানে ডঃ কালাম সর্বদাই নতুন চ্যালেঞ্জ মোকাবিলার সুযোগ খুঁজতেন। গুজরাটের কচ্ছ-এ ভয়াবহ ভূমিকম্পের পর ঐ অঞ্চলের পুনর্গঠনে ডঃ কালামের সঙ্গে একযোগে তাঁর কাজের স্মৃতিচারণ করেন প্রধানমন্ত্রী। একজন শিক্ষক হিসাবেই তাঁকে মানুষ মনে রাখুক ডঃ কালাম এমনটাই চাইতেন বলে উল্লেখ করে প্রধানমন্ত্রী বলেন, প্রাক্তন রাষ্ট্রপতি ভবিষ্যৎ প্রজন্মকে লালন-পালন করার গুরুত্ব বিষয়ে সম্পূর্ণ সচেতন ছিলেন। ভারতে কিভাবে উদ্ভাবনী চিন্তাকে উৎসাহিত করা যাবে ডঃ কালামের জন্মবার্ষিকীতে আমাদের তা ভেবে দেখা দরকার বলে প্রধানমন্ত্রী মন্তব্য করেন। প্রধানমন্ত্রী তাঁর ভাষণে সাইবার নিরাপত্তা, সকলের জন্য আবাসন, নদী সংযোগ প্রকল্প, কৃষি উৎপাদন বৃদ্ধি, সমুদ্রভিত্তিক অর্থনীতি এবং নিখুঁত উৎপাদন প্রক্রিয়ার মতো বিভিন্ন গুরুত্বপূর্ণ ক্ষেত্রে উদ্ভাবনের প্রয়োজনীয়তার ওপর জোর দেন। তিনি বলেন, ডঃ কালাম যে কেবলমাত্র অত্যন্ত বিনম্রভাবে জীবন শুরু করে ভারতের সর্বোচ্চ পদে উঠেছিলেন তাই নয়, খুব ছোট অবস্থা থেকে বিরাট প্রতিষ্ঠান স্থাপন করে গেছেন। তাঁর জীবন থেকে আমাদের সকলের অনুপ্রেরণা নিতে হবে বলে শ্রী মোদী বলেন। এর আগে প্রধানমন্ত্রী ডি আর ডি ও ভবনে ডঃ এ পি জে আব্দুল কালামের একটি আবক্ষ মূর্তির আবরণ উন্মোচন করেন। ডঃ কালামের জীবন নিয়ে একটি আলোকচিত্র প্রদর্শনীরও তিনি উদ্বোধন করেন এবং তা ঘুরে দেখেন। শ্রী মোদী ডঃ কালামের ওপর একটি স্মারক ডাকটিকিটও প্রকাশ করেন। কেন্দ্রীয় মন্ত্রী শ্রী এম ভেঙ্কাইয়া নাইডু, শ্রী মনোহর পরিক্কর ও শ্রী রবিশঙ্কর প্রসাদ এই অনুষ্ঠানে উপস্থিত ছিলেন।
ভারতের সভাপতিত্বে জি-২০ গোষ্ঠীর সচিবালয়ে নিয়োগের সুযোগ সম্পর্কে তথ্য ভাগ করে নিয়েছেন প্রধানমন্ত্রী

নয়াদিল্লি, ২৯ সেপ্টেম্বর, ২০২২ প্রধানমন্ত্রী শ্রী নরেন্দ্র মোদী জি-২০ সচিবালয়ে নিয়োগের সুযোগ সম্পর্কে তথ্য সকলের সঙ্গে ভাগ করে নিয়েছেন। ভারতের সভাপতিত্বে এই গোষ্ঠীর আন্তর্জাতিক নীতিমালা তৈরিতে সদ্য নিযুক্তরা সাহায্য করবেন। বিদেশ মন্ত্রকের মুখপাত্র শ্রী অরিন্দম বাগচীর এক ট্যুইট বার্তাকে উদ্ধৃত করে প্রধানমন্ত্রী তাঁর ট্যুইট বার্তায় বলেছেন, “এটি দারুন এক কাজের সুযোগ…”
উত্তরপ্রদেশের আগরায় বাস দূর্ঘটনায় প্রাণহানির ঘটনায় প্রধানমন্ত্রীর শোকপ্রকাশ

প্রধানমন্ত্রী শ্রী নরেন্দ্র মোদী উত্তরপ্রদেশের আগরায় বাস দূর্ঘটনায় প্রাণহানীর ঘটনায় শোকপ্রকাশ করেছেন। প্রধানমন্ত্রীবলেন ‘উত্তরপ্রদেশের আগরায় বাস দূর্ঘটনায় আমি গভীরভাবে মর্মাহত। যেসমস্ত পরিবার এই ঘটনায় তাঁদের নিকটজনেদের হারালেন, তাঁদের প্রতি আমার সমবেদনা রইল। আহতদের আমি দ্রুত আরোগ্য কামনা করছি। রাজ্য সরকার এবং স্হানীয় প্রশাসন দূর্ঘটনায় ক্ষতিগ্রস্হদের সবরকমের সহযোগিতার ব্যবস্হা করছে।’
টেলিযোগাযোগ ও তথ্য প্রযুক্তি সংক্রান্ত শিক্ষাগত যোগ্যতাসম্পন্নটেলিযোগাযোগ দপ্তরের ‘ক’ শ্রেণীর আধিকারিক এবং ঐ একই যোগ্যতাসম্পন্ন অন্যান্যমন্ত্রকের আধিকারিকদের টেলিযোগাযোগ কনসালট্যান্টস্‌ সংস্থা টিসিআইএল-এ ডেপুটেশনেযাওয়ার সুযোগের অনুমোদন দিল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকেআজ টেলিযোগাযোগ দপ্তর এবং অন্যান্য মন্ত্রকের ‘ক’ শ্রেণীর আধিকারিকদের টেলিযোগাযোগও তথ্য প্রযুক্তি ক্ষেত্রের উপযুক্ত যোগ্যতা থাকলে টেলি কমিউনিকেশন কনসালট্যান্টস্‌ইন্ডিয়া লিমিটেড (টিসিআইএল)-এ ডেপুটেশনে যাওয়ার অনুমোদন দিয়েছে। ক) এর দ্বারা টিসিআইএল-কে ভারতীয় টেলিযোগাযোগ দপ্তর এবং অন্যান্য মন্ত্রকের‘ক’ শ্রেণীর আধিকারিকদের মধ্য থেকে ডেপুটেশনের মাধ্যমে সংশ্লিষ্ট ক্ষেত্রে ঐশ্রেণীর আধিকারিকদের শূন্য পদগুলি ডেপুটেশনের মাধ্যমে পূরণ করার জন্য ১.১০.২০১৬থেকে এ পর্যন্ত এবং অতিরিক্ত হিসাবে অনুমোদনের তারিখ থেকে আরও তিন বছর মেয়াদেরজন্য (মন্ত্রিসভার এর আগের করা অনুমোদনটির মেয়াদ ছিল ৩০.০৯.২০১৬ পর্যন্ত) সুযোগদেওয়া হ’ল ডিপিই নির্দেশাবলী অনুযায়ী। এক্ষেত্রে পরিচালন পর্ষদের নিম্ন স্তরভুক্তপদগুলির সর্বোচ্চ ১০ শতাংশ পর্যন্ত পূরণ করা যাবে অবিলম্বে অন্তর্ভুক্তির আইনে ছাড়সহ। খ) ভবিষ্যতে টিসিআইএল-এর পরিচালন পর্ষদের নিম্নস্তরভুক্ত পদগুলির ক্ষেত্রেছাড় দেওয়ার বিষয়টি যাতে ডিপিই-এর ওএম সংখ্যা ১৮ (৬)/২০০১-জিএম-জিএল-৭৭ অনুযায়ী করাযায়, যাতে এই রকম প্রস্তাব কেন্দ্রীয় মন্ত্রিসভার কাছে আর পেশ করার প্রয়োজন না হয়,সেই লক্ষ্যেও সংশ্লিষ্ট অনুমোদন নেওয়া হয়েছে। ১৯৭৮ সালে কেন্দ্রীয় সরকারের পক্ষ থেকে টিসিআইএল-কে টেলিযোগাযোগ ও তথ্যপ্রযুক্তি ক্ষেত্রের একটি প্রধান রাষ্ট্রায়ত্ত উদ্যোগ হিসাবে গড়ে তোলা হয়দেশে-বিদেশে উচ্চ প্রযুক্তিসম্পন্ন কাজকর্ম রূপায়ণের লক্ষ্যে। সম্পূর্ণ সরকারিমালিকানাধীন টিসিআইএল এ পর্যন্ত ৭০টিরও বেশি দেশে টেলিযোগযোগ ও তথ্যপ্রযুক্তিসম্পন্ন প্রকল্প রূপায়িত করেছে। ২০১৬-১৭’র শেষে এর স্বীকৃত মূলধন ছিল ৬০কোটি টাকা এবং আদায়িকৃত মূলধনের পরিমাণ ৫৯.২০ কোটি টাকা। ৪৮টি দেশে অত্যন্তমর্যাদাসম্পন্ন প্যান-আফ্রিকান ই-নেটওয়ার্ক গড়ে তোলার কাজ করে চলেছে টিসিআইএল। এইপ্রকল্পের লক্ষ্য হ’ল – আফ্রিকি ইউনিয়নের সদস্য দেশগুলির মধ্যে অপ্টিক্যাল ফাইবারও উপগ্রহ-ভিত্তিক যোগাযোগের মাধ্যমে টেলি-শিক্ষা, টেলি-চিকিৎসা ও ডব্ল্যুআইপিসংযোগ গড়ে তোলা। দেশেও টিসিআইএল সংশ্লিষ্ট ক্ষেত্রে নানাধরনের প্রকল্প রূপায়ণ করেথাকে। এর মধ্যে রয়েছে – প্রতিরক্ষা ও নৌ-বাহিনীর জন্য নিজস্ব নেটওয়ার্ক গড়া,ওড়িশায় ৫০০টি এবং উত্তর প্রদেশে ১৫০০টি স্কুলে তথ্য প্রযুক্তি প্রকল্প রূপায়ণপ্রভৃতি। এই কাজে বিপুল সংখ্যায় উপযুক্ত যোগ্যতাসম্পন্ন জনবলের প্রয়োজন হওয়ায়কেন্দ্রীয় মন্ত্রিসভা টেলিযোগাযোগ দপ্তর ও অন্যান্য মন্ত্রক থেকে ‘ক’ শ্রেণীরআধিকারিকদের শূন্য পদগুলি ডেপুটেশনের ভিত্তিতে পূরণ করার জন্য টিসিআইএল-কে অনুমোদনদিয়ে থাকে। ……
ব্যাঙ্গালোর সিটি-নানদেদ এক্সপ্রেস ট্রেন দুর্ঘটনায় প্রধানমন্ত্রীর শোকজ্ঞাপন

প্রধানমন্ত্রী শ্রী নরেন্দ্র মোদী অন্ধ্রপ্রদেশের অনন্তপুর জেলার কাছে ব্যাঙ্গালোর সিটি-নানদেদ এক্সপ্রেস ট্রেন দুর্ঘটনায় প্রাণহানিতে শোক প্রকাশ করেন | “ব্যাঙ্গালোর সিটি-নানদেদ এক্সপ্রেসের দুর্ভাগ্যজনিত দুর্ঘটনায় যারা মারা গিয়েছেন, তাদের পরিবারদের জন্য আমি সমব্যথী | কর্ণাটকের বিধায়ক শ্রী ভেঙ্কটেশ নায়েক-এর পরিবারের প্রতি শোক জ্ঞাপন করছি। সমাজের প্রতি তাঁর কর্তব্যপরায়নতার জন্য তিনি স্মরণীয় হয়ে থাকবেন।”, প্রধানমন্ত্রী বলেন |
জাতীয় কৃষি বিপণন প্রকল্প উদ্বোধনের পর প্রধানমন্ত্রী শ্রী নরেন্দ্র মোদীর ভাষণ

আমি দেশের কৃষকদের অনেক অনেক শুভেচ্ছা জানাই। আজকের এই জাতীয় কৃষি বিপণন প্রকল্প উদ্বোধনের মাধ্যমে তাঁদের জীবনে বড় পরিবর্তন অবশ্যম্ভাবী। আজ ডঃ বাবাসাহেব আম্বেদকরের ১২৫তম জন্মজয়ন্তী। আমি এক মাস আগেই সার্বজনিকভাবে ঘোষণা করেছিলাম যে, বাবাসাহেব আম্বেদকরের ১২৫তম জন্মজয়ন্তী দিবসেই e-
নভি আন্তর্জাতিক বিমানবন্দরেরসূচনা পর্বের অনুষ্ঠানে যোগ দিলেনপ্রধানমন্ত্রী

নভি মুম্বাইআন্তর্জাতিক বিমানবন্দরের প্রারম্ভিক পর্বের অনুষ্ঠানে আজ যোগ দিলেন প্রধানমন্ত্রীশ্রী নরেন্দ্র মোদী। নভি মুম্বাইতে আয়োজিত এক অনুষ্ঠানে জওহরলাল নেহরু বন্দরকর্তৃপক্ষের চতুর্থ কন্টেনার টার্মিনালটি তিনি উৎসর্গ করলেন জাতির উদ্দেশে। এইউপলক্ষে আয়োজিত এক অনুষ্ঠানে প্রধানমন্ত্রী বলেন, শিবাজি মহারাজ জয়ন্তীর ঠিক একদিনআগেই তিনি এসে উপস্থিত হয়েছেন মহারাষ্ট্রে। শ্রী মোদীতাঁর ভাষণে বলেন, বিশ্বায়ন হল বর্তমান কালের এমনই এক বাস্তবতা যার সঙ্গে তালমিলিয়ে চলতে গেলে আমাদের প্রয়োজন উচ্চ প্রযুক্তি ও গুণমানের পরিকাঠামো। ‘সাগরমালা’প্রকল্পটি হয়ে উঠতে চলেছে বন্দরগুলির উন্নয়ন সম্পর্কিত একটি প্রকল্পমাত্র নয়, বরং,বন্দরচালিত এক বিশেষ উন্নয়ন প্রক্রিয়া। জলপথগুলির উন্নয়নে কেন্দ্রীয় সরকার যেবিশেষভাবে সচেষ্ট রয়েছে, একথারও তিনি উল্লেখ করেন তাঁর এদিনের ভাষণে। প্রধানমন্ত্রীবলেন, নভি মুম্বাই বিমানবন্দর প্রকল্পটি বহুদিন ধরেই মুলতবিঅবস্থায় ছিল। প্রকল্পরূপায়ণের ক্ষেত্রে এ ধরনের বিলম্ব নানা ধরনের সমস্যার সৃষ্টি করে। তাই, ‘প্রগতি’রমঞ্চকে ব্যবহার করে এমন এক অভিনব উদ্যোগ নেওয়া হয়েছে যাতে প্রকল্প রূপায়ণের কাজসম্পূর্ণ করার বিষয়টিকে বিশেষ অগ্রাধিকার দেওয়া হচ্ছে। প্রধানমন্ত্রীরমতে, দেশের বিমান পরিবহণ ক্ষেত্রটির প্রসার ঘটছে দূরন্ত গতিতে। সেইসঙ্গে, বিমানযাত্রীর সংখ্যাও বৃদ্ধি পাচ্ছেক্রমান্বয়ে। এই কারণে বিমান পরিবহণ ক্ষেত্রেউন্নতমানের পরিকাঠামো গড়ে তোলা একান্ত জরুরি। এই ক্ষেত্রটির সার্বিক রূপান্তরেরলক্ষ্যে কেন্দ্রীয় সরকার একটি বিমান পরিবহণ নীতি অনুসরণ করে চলেছে। শ্রী মোদীবলেন, বিমান পরিবহণ ক্ষেত্রটিকে মজবুত করে তোলা সম্ভব হলে, আরও বেশি মাত্রায়অর্থনৈতিক সুযোগ-সুবিধার প্রসার ঘটবে। যোগাযোগ ব্যবস্থা যদি উন্নততর হয়ে ওঠে, তাহলেভারতে পর্যটক আগমনের সংখ্যাও বৃদ্ধি পাবে আশানুরূপভাবে। /…
ইন্সটিটিউট ফর স্টেম সেল রিসার্চ – এর বিজ্ঞানীদের সঙ্গে প্রধানমন্ত্রীর আলাপচারিতা

নয়াদিল্লি, ১৮ ফেব্রুয়ারি, ২০১৫ আজ প্রধানমন্ত্রী শ্রী নরেন্দ্র মোদী বেঙ্গালুরুস্থিত ন্যাশনাল সেন্টার ফর বায়োলজিক্যাল সায়েন্সের অধীনে ইন্সটিটিউট ফর স্টেম সেল রিসার্চ পরিদর্শন করেন। প্রতিষ্ঠানের গবেষণাগারে গিয়ে তিনি বৈজ্ঞানিকদের সঙ্গে দেখা করেন এবং সেখানে যে গবেষণাগুলি চলছে, সে বিষয়ে ওয়াকিবহাল হন। শ্রী মোদী প্রায় আধ ঘন্টা ধরে নবীন বৈজ্ঞানিকদের সঙ্গে আলাপচারিতায় ছিলেন। ভারতের পরম্পরাগত ভেষজ, জিন থেরাপির মাধ্যমে সিকেল সেল অ্যানিমিয়ার নিরাময় কাজে অগ্রগতি, জিন ব্যাঙ্ক তৈরির মাধযমে বন্যপ্রাণ সংরক্ষণ ও `মেক ইন ইন্ডিয়া` কর্মসূচি সহ বিভিন্ন বিষয়ে তিনি আলোচনা করেন। প্রধানমন্ত্রী বৈজ্ঞানিকদের স্কুল- পড়ুয়াদের সঙ্গে মেলামেশা তাদের এই ক্ষেত্রে কাজ করার অনুপ্রেরণা যোগানোর উপদেশ দেন। কেন্দ্রীয় মন্ত্রী ডি.ভি. সদানন্দ গৌড়া ও শ্রী অনন্ত কুমার অনুষ্ঠানে উপস্থিত ছিলেন।
প্রধানমন্ত্রীর সঙ্গে অন্ধ্রপ্রদেশের মুখ্যমন্ত্রীর সাক্ষাৎ

নয়াদিল্লি, ২২ অগাস্ট, ২০২২ অন্ধ্রপ্রদেশের মুখ্যমন্ত্রী শ্রী ওয়াই এস জগনমোহন রেড্ডি আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন। এক ট্যুইট বার্তায় প্রধানমন্ত্রীর দপ্তর থেকে জানানো হয়েছে, “প্রধানমন্ত্রীর সঙ্গে অন্ধ্রপ্রদেশের মুখ্যমন্ত্রী শ্রী @ysjagan সাক্ষাৎ করেছেন”।
মুক্ত খচিত শিল্প নিদর্শনউপহার প্রধানমন্ত্রীকে

প্রধানমন্ত্রীশ্রী নরেন্দ্র মোদীকে আজ মুক্তোর তৈরি এক অভিনব শিল্প নির্দশন উপহার দেওয়া হয়। এইশিল্পকর্মটির মধ্যে রয়েছে প্রধানমন্ত্রীর প্রতিকৃতি সহ ভারতের একটি মানচিত্র। প্রধানমন্ত্রীরপ্রতিকৃতির শিল্পী শ্রীমতী খুশবু আকাশ দাভড়া জানিয়েছেন যে এই শিল্প নির্দশনটিতেখচিত রয়েছে ৫ লক্ষেরও বেশি মুক্তো। ১০ কিলোমিটার দৈর্ঘ্যের তন্তু ব্যবহার করাহয়েছে এটি তৈরি করার জন্য। ৭ ফুট বাই ৭ ফুট আকৃতির এই শিল্প নির্দশনটি সম্পূর্ণকরতে সময় লেগেছে ৮৫০ ঘন্টা। প্রধানমন্ত্রীকেএই শিল্প নির্দশন উপহার দেওয়ার সময় সেখানে উপস্থিত ছিলেন রাজকোটের সাংসদ শ্রীমোহনভাই কুন্ডরিয়া। /
যুক্তরাজ্যের নতুন প্রধানমন্ত্রী লিজ ট্রাস-কে অভিনন্দন বার্তা ভারতের প্রধানমন্ত্রীর

নয়াদিল্লি, ৫ সেপ্টেম্বর, ২০২২ যুক্তরাজ্যের পরবর্তী প্রধানমন্ত্রী রূপে লিজ ট্রাস নির্বাচিত হওয়ায় তাঁকে অভিনন্দন জানালেন ভারতের প্রধানমন্ত্রী শ্রী নরেন্দ্র মোদী। লিজ ট্রাস-এর নতুন দায়িত্ব ও ভূমিকার জন্য তাঁর শুভেচ্ছা জানিয়েছেন ভারতের প্রধানমন্ত্রী। এক ট্যুইট বার্তায় শ্রী মোদী বলেছেন : “যুক্তরাজ্যের পরবর্তী প্রধানমন্ত্রী রূপে লিজ ট্রাস-কে মনোনীত করায় তাঁকে আমি অভিনন্দন জানাই। আপনার নেতৃত্বে ভারত-যুক্তরাজ্য সুসংবদ্ধ ও কৌশলগত সম্পর্ক যে আরও মজবুত হয়ে উঠবে এ বিষয়ে আমি আশাবাদী। আপনার নতুন দায়িত্ব ও ভূমিকার জন্য আমার শুভেচ্ছা রইল।”
অস্ট্রেলিয়ার প্রধানমন্ত্রীর সঙ্গে ফোনে কথা বললেন প্রধানমন্ত্রী

অস্ট্রেলিয়ারপ্রধানমন্ত্রী শ্রী ম্যালকম টার্নবুল মঙ্গলবার প্রধানমন্ত্রী শ্রী নরেন্দ্র মোদীকেটেলিফোন করেন। তাঁর সাম্প্রতিক ভারত সফরের সাফল্যের জন্য শ্রী টার্নবুলপ্রধানমন্ত্রীকে ধন্যবাদ জানান। প্রধানমন্ত্রী শ্রীমোদী দক্ষ পেশাদারদের ভিসা কর্মসূচির নিয়মনীতিতে অস্ট্রেলিয়া সম্প্রতি যে পরিবর্তনএনেছে, তার পরিণাম সম্পর্কে উদ্বেগ প্রকাশ করেন। দু-দেশের আধিকারিকরাই এই বিষয়সম্পর্কে নিজেদের মধ্যে ঘনিষ্ঠ যোগাযোগ বজায় রাখবেন বলে দুই প্রধানমন্ত্রীর মধ্যেমতৈক্য হয়। দুই প্রধানমন্ত্রীগতমাসে শ্রী টার্নবুলের ভারত সফরের পরবর্তী পদক্ষেপ সম্পর্কে এবং দ্বিপাক্ষিকসম্পর্ককে আরও জোরদার করার জন্য প্রয়োজনীয় ব্যবস্হাদি নিয়ে আলোচনা করেন। /…
ভূগর্ভস্থ কয়লা সম্পদ থেকে ইউ সি জি পদ্ধতিতে গ্যাস আহরণের বিষয়টিতে কেন্দ্রীয় মন্ত্রিসভার অনুমোদন

কয়লা খনি অঞ্চলে ভূগর্ভস্থ কয়লা থেকে গ্যাস আহরণ সংক্রান্ত যে নীতিটির খসড়া রচনা করা হয়েছে তাতে আনুষ্ঠানিকভাবে সম্মতি জানিয়েছে প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভা। ইউ সি জি পদ্ধতিতে ভূগর্ভস্থ কয়লা ও লিগনাইট সম্পদ থেকে গ্যাস আহরণের এই প্রকল্পটির নীতিগত খসড়া রচনা করা হয়েছে এই কারণে যে অন্যান্যভাবে কয়লা থেকে গ্যাস উৎপাদনের বিষয়টি অর্থনৈতিক দিক থেকে বিশেষরকম ব্যয়সাপেক্ষ। মন্ত্রিসভার এই সিদ্ধান্ত গ্রহণের পরিপ্রেক্ষিতে আগামী দু’বছরে চিহ্নিত কয়েকটি কয়লা খনি এলাকায় এই গ্যাস আহরণের জন্য অনুসন্ধানের কাজ শুরু করা হবে। ভবিষ্যতে আরও কিছু কয়লা খনি অঞ্চল এই প্রকল্পের আওতায় নিয়ে আসা হবে বলে স্থির হয়েছে। /
বার্লিনে একটি বাণিজ্যিক গোল টেবিল বৈঠকে পৌরোহিত্য করেছেন প্রধানমন্ত্রী

নয়াদিল্লী, ২ মে, ২০২২ প্রধানমন্ত্রী শ্রী নরেন্দ্র মোদী জার্মানির চ্যান্সেলর মিঃ ওলাফ স্কোলজ-এর সঙ্গে একটি বাণিজ্যিক গোল টেবিল বৈঠকে পৌরোহিত্য করেছেন। প্রধানমন্ত্রী তাঁর বক্তব্যে সরকারের অবাধ সংস্কারের উপর জোর দেন। ভারতে ক্রমবর্ধমান স্টার্ট আপ ও ইউনিকর্নের পরিসংখ্যানের বিষয় তুলে ধরেন। তিনি প্রতিনিধিদের ভারতের যুব সমাজে বিনিয়োগের বিষয়ে আহ্বান জানান। এই অনুষ্ঠানে উভয় দেশের সরকারের উচ্চ পর্যায়ের প্রতিনিধি এবং নির্বাচিত সিইও'রা অংশগ্রহণ করেছিলেন। তারা জলবায়ু সহযোগিতা থেকে শুরু করে সরবরাহ শৃঙ্খল; গবেষণা ও উন্নয়ন সহ বিভিন্ন বিষয়ে আলোচনা করেন। নিম্নলিখিত বাণিজ্যিক প্রতিনিধিরা গোল টেবিল বৈঠকে অংশগ্রহণ করেছিলেন: ভারতীয় বাণিজ্যিক প্রতিনিধি দল: সঞ্জীব বাজাজ (ভারতীয় প্রতিনিধিদলের প্রধান) মনোনীত সভাপতি, সিআইআই চেয়ারম্যান ও ম্যানেজিং ডিরেক্টর, বাজাজ ফিনসার্ভ; বাবা এন কল্যাণী, চেয়ারম্যান এবং ম্যানেজিং ডিরেক্টর, ভারত ফোর্জ; সি কে বিড়লা, ম্যানেজিং ডিরেক্টর এবং সিইও, সি কে বিড়লা গ্রুপ; পুনীত ছাটওয়াল, ম্যানেজিং ডিরেক্টর এবং সিইও ইন্ডিয়ান হোটেলস কোম্পানি লিমিটেড; সলিল সিংগাল, চেয়ারম্যান এমেরিটাস, পিআই ইন্ডাস্ট্রিজ; সুমন্ত সিনহা, চেয়ারম্যান ও ম্যানেজিং ডিরেক্টর, রিনিউ পাওয়ার এবং সভাপতি, অ্যাসোচ্যাম; দীনেশ খারা, চেয়ারম্যান স্টেট ব্যাঙ্ক অফ ইন্ডিয়া; সি পি গুরনানি, ম্যানেজিং ডিরেক্টর এবং সিইও, টেক মাহিন্দ্রা লিমিটেড; দীপক বাগলা, মুখ্য কার্যনির্বাহী অধিকর্তা ও ম্যানেজিং ডিরেক্টর, ইনভেস্ট ইন্ডিয়া; জার্মান বাণিজ্যিক প্রতিনিধি দল: রোল্যান্ড বুশ, জার্মান প্রতিনিধিদলের প্রধান, প্রেসিডেন্ট এবং সিইও, সিমেন্স ও চেয়ারম্যান, জার্মান ব্যাণিজ্যিক এশিয়া প্যাসিফিক কমিটি; মার্টিন ব্রুডারমুলার, চেয়ারম্যান অফ দ্যা বোর্ড অফ এক্সিকিউটিভ ডিরেক্টর ,বিএএসএফ; হার্বার্ট ডাইস, চেয়ারম্যান অফ দ্যা বোর্ড অফ ম্যানেজমেন্ট, ভক্সওয়াগেন; স্টেফান হার্টুং, চেয়ারম্যান অফ দ্যা বোর্ড অফ ম্যানেজমেন্ট, বোশ; মারিকা লুলে, মুখ্য কার্যনির্বাহী অধিকর্তা ও ম্যানেজিং ডিরেক্টর, জিএফটি টেকনোলজিস; ক্লাউস রোজেনফেল্ড, মুখ্য কার্যনির্বাহী অধিকর্তা, শেফলার; ক্রিশ্চিয়ান সুইং, মুখ্য কার্যনির্বাহী অধিকর্তা, ডয়েচে ব্যাংক; রাল্ফ উইন্টারগার্স্ট,চেয়ারম্যান অফ দ্যা ম্যানেজমেন্ট বোর্ড, গিসেক + ডেভরিয়েন্ট; জার্গেন জেস্কি, মুখ্য কার্যনির্বাহী অধিকর্তা, ইএনইআরসিওএন;
দিল্লিতে এক বিমান দুর্ঘটনায় বি এস এফ জওয়ানদের মৃত্যুতে প্রধানমন্ত্রীর দুঃখ প্রকাশ

প্রধানমন্ত্রী শ্রী নরেন্দ্র মোদী নয়াদিল্লিতে বিমান দুর্ঘটনায় সীমান্ত রক্ষী বাহিনীর (বি এস এফ) বেশ কয়েকজন জওয়ানের মৃত্যুতে দুঃখ প্রকাশ করেছেন। এক বার্তায় প্রধানমন্ত্রী বলেছেন, “দিল্লিতে এক বিমান দুর্ঘটনায় বি এস এফ জওয়ানদের মৃত্যুতে আমি অত্যন্ত ব্যথিত। শোকসন্তপ্ত পরিবারগুলিকে আমার সমবেদনা জানাই”।
শিক্ষকদিবসে ডঃ সর্বপল্লী রাধাকৃষ্ণণের স্মৃতির উদ্দেশে শ্রদ্ধা জ্ঞাপন প্রধানমন্ত্রীর

শিক্ষকদিবস উপলক্ষে শিক্ষক সমাজের নিষ্ঠা ও অঙ্গীকারকে শ্রদ্ধা ও সম্মান জানিয়েছেন প্রধানমন্ত্রী শ্রী নরেন্দ্র মোদী। ভারতের ভূতপূর্ব রাষ্ট্রপতি ডঃ সর্বপল্লী রাধাকৃষ্ণণের জন্মবার্ষিকী উপলক্ষে তাঁর স্মৃতির উদ্দেশেও গভীর শ্রদ্ধা জানিয়েছেন রধানমন্ত্রী। এক বার্তায় তিনি বলেছেন : “শিক্ষক দিবসের শুভেচ্ছা ও অভিনন্দন। শিক্ষক সমাজেরসকলেরই নিষ্ঠা ও অঙ্গীকারকে শ্রদ্ধা ও সম্মান জানায় ভারত। জাতি গঠনে শিক্ষকদেরভূমিকা অতুলনীয়। একজন বিদগ্ধ ও শ্রদ্ধাভাজন শিক্ষক তথা রাষ্ট্রপ্রধান ডঃএস রাধাকৃষ্ণণের স্মৃতির উদ্দেশে গভীর শ্রদ্ধা নিবেদন করছি। ভারতের বহু ছাত্রমনকেতিনি পরিণত আকার ও রূপ দিতে পেরেছিলেন। এইভাবেই তিনি নিজেকেনিয়োজিত করেছিলেন দেশ সেবায়। আপনারজীবনে শিক্ষকদের প্রভাব কতটা সে সম্পর্কে অবশ্যই আপনি মতবিনিময় করবেন। সেইসঙ্গেপড়তে ভুলবেন না, অন্যরা তাঁদের শিক্ষকদের সম্পর্কে কি লিখছেন বা জানাচ্ছেন সেসম্পর্কে”।
প্রধানমন্ত্রী বিশ্ব নেতৃবৃন্দের কাছ থেকে শুভেচ্ছাবার্তা পাচ্ছেন

প্রধানমন্ত্রী শ্রী নরেন্দ্র মোদী সদ্য-সমাপ্ত সাধারণ নির্বাচনে বিপুল জয়ের জন্য বিশ্ব নেতৃবৃন্দের কাছ থেকে এখনও শুভেচ্ছাবার্তা পাচ্ছেন। এঁদের মধ্যে শ্রীলঙ্কার রাষ্ট্রপতি মৈত্রীপালা সিরিসেনা, সৌদি আরবের রাজা সলমন বিন আব্দুলাজিজ আল সৌদ, মার্কিন রাষ্ট্রপতি ডোনাল্ড ট্রাম্প এবং নেপালের প্রাক্তন প্রধানমন্ত্রী পুষ্পকমল দহল ওরফে ‘প্রচণ্ড’রয়েছেন। শ্রীলঙ্কার রাষ্ট্রপতি শ্রী মৈত্রীপালা সিরিসেনা উভয় রাষ্ট্রের মধ্যে সম্পর্ক আরও নিবিড় করার লক্ষ্যে প্রধানমন্ত্রী শ্রী নরেন্দ্র মোদীর সঙ্গে কাজ করার ইচ্ছা প্রকাশ করেন। প্রধানমন্ত্রী, শ্রীলঙ্কার রাষ্ট্রপতিকে ধন্যবাদ জানান। দু’দেশের জনগণ এবং এই অঞ্চলের উন্নতির লক্ষ্যে আরও নিবিড়ভাবে কাজ করার তিনি ইচ্ছাও প্রকাশ করেছেন। সৌদি আরবের রাজা প্রধানমন্ত্রী শ্রী নরেন্দ্র মোদীর নেতৃত্বে ভারতের জনগণের প্রগতি এবং সমৃদ্ধি কামনা করেন। প্রধানমন্ত্রী ভারত এবং সৌদি আরবের মধ্যে দ্বিপাক্ষিক সম্পর্ক আরও এগিয়ে নিয়ে যাওয়ার ক্ষেত্রে সৌদি রাজার ভূমিকার প্রশংসা করেছেন। মার্কিন রাষ্ট্রপতি ডোনাল্ড ট্রাম্প অভূতপূর্ব নির্বাচনী সাফল্যের জন্য প্রধানমন্ত্রীকে শুভেচ্ছা জানান। জাপানের ওসাকায় আসন্ন জি-২০ শীর্ষ সম্মেলনে উভয় নেতা দ্বিপাক্ষিক এবং আন্তর্জাতিক বিভিন্ন বিষয় নিয়ে আলোচনা করার পরিকল্পনা করেন। দু’দেশের মধ্যে কৌশলগত অংশীদারিত্ব বৃদ্ধির ক্ষেত্রে তাঁরা একযোগে কাজ করারও সিদ্ধান্ত নেন আলাপচারিতায়। /
প্রধানমন্ত্রী ও আফগানিস্তানের রাষ্ট্রপতির মধ্যে টেলিফোনে কথা

প্রধানমন্ত্রী শ্রী নরেন্দ্র মোদী আজ টেলিফোনে আফগানিস্তানের রাষ্ট্রপতি ডঃ আশরফ ঘনির সঙ্গে কথা বলেন। দুই নেতাই আনন্দের উৎসব ঈদ-উল-আঝা’র প্রেক্ষিতে শুভেচ্ছা বিনিময় করেন। রাষ্ট্রপ্তি ঘনি আফগানিস্তানের চাহিদা মেটাতে সময় মতো খাদ্য ও চিকিৎসা সামগ্রী সরবরাহের জন্য প্রধানমন্ত্রীকে ধন্যবাদ জানান। এক শান্তিপূর্ণ, সমৃদ্ধ ও সামগ্রিক উন্নয়নের জন্য আফগানিস্তানের মানুষের নিরন্তর প্রচেষ্টায় সবরকম সাহায্য অব্যাহত রাখার ব্যাপারে প্রধানমন্ত্রী পুনরায় ভারতের অঙ্গীকারের কথা ব্যক্ত করেন। দুই নেতাই এই অঞ্চলে উদ্ভূত নিরাপত্তা পরিস্থিতি নিয়ে মতবিনিময়ের পাশাপাশি, দ্বিপাক্ষিক স্বার্থ সংশ্লিষ্ট বিষয়গুলি নিয়েও আলোচনা করেন।